.40 S&W

DoareKalibr.40Doare douilhezkreuzenn, eeunDoare skeiñe-kreizBro orinBloavezh krouidigezh1990MuzulioùØ bannadell10,2 mm (.400)Ø trogleuziñ9,9 mmØ kolier10,7 mmØ korf an douilhez10,8 mmØ strad10,8 mmTevder ar strad1,4 mmHirder an douilhez21,6 mmHirder ar gartouchenn28,8 mmPerzhioù allPouez ar vannadell7,45 - 12,85 gTizh mont e-maez V0320 - 430 m/sEnergiezh ar vannadell628 - 797 JEmorsSPLezennRummad e Bro-C'hallB
An .40 S&W (pe 10,2 × 22 mm) zo ur munision evit an armoù-dorn ijinet e 1990 gant an embregerezhioù stadunanat Smith & Wesson ha Winchester. O fal e oa pourvezañ polis o bro gant kartouchennoù uhel o galloud-herzel met aesoc'h da implijout ha bihanoc'h evit ar .45 ACP. Deveret eo eus an 10 mm Auto. 

 Istor hag implij 
Ganet e oa ar goulenn evit ur munision nevez goude fuzuilhadeg 1986 e Miami, e-lec'h ma voe lazhet daou ezel eus an FBI. An ajañs stadunanat a grogas neuze da amprouiñ munisionoù nevez evel an 9 mm Parabellum hag ar .45 ACP evit implijout anezhe e pistolennoù, pa raent betek-neuze gant revolverioù izel o endalc'h ha kambret e .357 Magnum SAVAGE Michael, .40 Caliber, war LynxDefense.com, 03/02/2024 (lennet d'an 22/08/2024). Tamm-ha-tamm e tostaas an FBI ouzh Smith & Wesson evit sevel ur munision nevez a gordje gant o c'hoantoù. Krouet e voe an .40 S&W diwar o labour TAFFIN John, The 40 S&W, war Six Guns, diellet (lennet d'an 22/08/2024). Bremañ e vez implijet ar c'halibr-mañ gant nerzhioù-surentez a bep seurt er Stadoù-Unanet hag e Kanada, Brazil hag Aostralia.

Kalz pistolennoù a-vremañ a ginnig stummoù kambret evit an .40 S&W c'hoazh, met koll a ra ar c'halibr tachenn dibaoe un nebeud bloavezhioù, p'eo alies izeloc'h endalc'h an armoù a zegemer anezhañ ha tennoc'h o argil evit ar re kambret e 9 mm Parabellum da skouer. An FBI ha nerzhioù-surentez all er Stadoù-Unanet a zistro da vunisionoù 9 mm abaoe kreiz ar bloavezhioù 2010 TARR James, Is .40 S&W Dead?, Firearms News, 21/11/2016 (lennet d'ar 01/05/2025), hag embregerezhioù evel Glock a grog da zilezel an .40 S&W en o froduioù nevez It's Glover: Glock to Discontinue Dozens of Legacy Models, Guns.com, 09/04/2025 (lennet d'ar 01/05/2025).

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù SUA